Diari Oficial de la Generalitat Valenciana


Sumari del DOGV 6835, del 07-08-2012 (2012/7491)

RESOLUCIÓ de 2 de juliol de 2012, de la Direcció General de Tecnologies de la Informació de la Conselleria d'Hisenda i Administració Pública, per la qual s'acorda ampliar les adhesions de les entitats locals de la Comunitat Valenciana en matèria d'administració electrònica, a l'àmbit del conveni de col·laboració subscrit per la Generalitat amb el Ministeri d'Administracions Públiques per a la prestació mútua de servicis d'administració electrònica.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6835

Data del DOGV
:   07-08-2012

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2012/7491


Data del document
:   02-07-2012

Organisme emissor
:   Conselleria d'Hisenda i Administració Pública

Tipus de document
:   Resolució

RESOLUCIÓ de 2 de juliol de 2012, de la Direcció General de Tecnologies de la Informació de la Conselleria d'Hisenda i Administració Pública, per la qual s'acorda ampliar les adhesions de les entitats locals de la Comunitat Valenciana en matèria d'administració electrònica, a l'àmbit del conveni de col·laboració subscrit per la Generalitat amb el Ministeri d'Administracions Públiques per a la prestació mútua de servicis d'administració electrònica. [2012/7491]
La Generalitat, les diputacions provincials i la Federació Valenciana de Municipis i Províncies van subscriure el 3 de juliol de 2008 un conveni marc de col·laboració per a l'impuls de l'Administració electrònica en l'àmbit de la Comunitat Valenciana, especialment entre les administracions municipals (DOCV número 5820, de 4 d'agost de 2008), la pròrroga de les quals per a l'any 2012 va ser subscrita per les parts el 23 de desembre de 2011 (DOCV número 6768, de 7 de maig de 2012).
En virtut de l'esmentat conveni s'han anat instrumentant les adhesions de les entitats locals al conveni mencionat per mitjà de la subscripció del protocol d'adhesió, que s'arreplega en el seu annex I, i que han sigut objecte de publicació oficial en el Diari Oficial de la Comunitat Valenciana
Per la seua banda la Generalitat va subscriure el 12 de març de 2008 amb el Ministeri d'Administracions Públiques un conveni de col·laboració per a la prestació mútua de servicis d'administració electrònica (DOCV número 5786, de 17 de juny 2008). Es tracta d'un conveni que inclou un annex per cada servici concret que oferix. Este conveni, que ha sigut revisat el 6 de maig de 2011, mitjançant un acord entre el Ministeri de Política Territorial i Administració Pública i la Generalitat, (DOCV número 6612, de 20 de setembre de 2011), preveu que la Generalitat facilitarà a les entitats locals ubicades en el seu àmbit territorial, mitjançant el seu acord, l'accés a les funcionalitats proporcionades pels servicis relacionats en els seus annexos- o els que s'incorporen en el futur- de manera que en tot cas es garantisca el compliment de les obligacions establides en cada servici per a la persona usuària.
Tenint ambdós convenis com a objectiu final la implantació i desenrotllament de l'administració electrònica, i per a aconseguir simplificar els tràmits de les adhesions que en matèria d'administració electrònica ambdós convenis requerixen, esta direcció general en l'exercici de les competències que té atribuïdes en esta matèria en virtut de l'article 40 del Decret 119/2011, de 9 setembre, del Consell, pel qual s'aprova el Reglament Orgànic i Funcional de la Conselleria d'Hisenda i Administració Pública, resol:
Primer
Que les adhesions realitzades per les entitats locals al conveni marc de col·laboració subscrit el 3 de juliol de 2008, per a l'impuls de l'Administració electrònica en l'àmbit de la Comunitat Valenciana, s'entenguen incloses en l'àmbit d'aplicació del conveni de col·laboració de 12 de març de 2008, subscrit per la Generalitat amb el Ministeri de Política Territorial i Administració Pública per a la prestació mútua de servicis d'Administració electrònica, revisat per Acord de 6 de maig de 2011, i s'amplia per tant, a les entitats locals adherides els servicis oferits -o que en un futur s'oferisquen- per mitjà de la petició de servicis a subscriure pel representant de l'entitat local.
Segon
Aprovar el model de sol·licitud de petició de servicis, que figura en l'annex adjunt, i que haurà de ser subscrit pel representant de l'entitat local.
València, 2 de juliol de 2012.- La directora general de Tecnologies de la Informació: Sofia Bellés Ramos.